GLAZBENA KULTURA-KRITERIJI OCJENJIVANJA

4.-8. RAZRED

Elementi ocjenjivanja u glazbenoj kulturi su:

1. pjevanje i sviranje – lijepo i izražajno pjevanje, jasan izgovor i razumijevanje teksta, aktivno i precizno sviranje, prepoznavanje pjesama

2. ritam, intonacija, mjera i notno pismo – analiza pjesama (notne vrijednosti, glazbeni oblik, sadržaj i vrsta pjesme, glazbene oznake)

3. osnove glazbene pismenost i umjetnosti – aktivno slušanje glazbe – uočavanje izvođača, tempa, dinamike, metra, sloga, stila, oblika, glazbene vrste…; prepoznavanje skladbi i glazbala, te usvojenost osnovnih glazbenih pojmova

4. odgojni učinci rada – aktivno sudjelovanje u nastavi, kultura ponašanja na satu, praćenje glazbenih događaja, posjet koncertima i kazalištu, sudjelovanje u izvannastavnim aktivnostima i nastupima u školi i izvan nje

- na svakom se satu ocjenjuje odnos prema radu, nošenje pribora, izrada zadanih zadataka

ODLIČAN (5)

- učenik ima izrazitih sposobnosti i interesa za predmet

- osjećaj za ritam razvijen

- pjesme poznaje u potpunosti i interpretira točno (tekst)

- aktivan u slušanju glazbe i ostalim oblicima rada

- pjeva solo uz pratnju instrumenta, te vrlo lijepo muzicira

- u pjevanju primjenjuje zadani tempo, dinamiku i mjeru

- reproducira ritam bez pogreške

- osobito dobro pamti i prepoznaje skladbe za slušanje i točno analizira

- prepoznaje pojmove s područja glazbenih oblika, vrsta i stvaralaštva glazbe kao što su: VOKALNA, INSTRUMENTALNA I VOKALNO-INSTRUMENTALNA GLAZBA, NARODNA GLAZBA, GLASOVI PO SPOLU I VRSTI, NABROJATI VRSTE ZBOROVA, GLAZBENO-SCENSKA DJELA, SIMFONIJSKI ORKESTAR, VRSTE GLAZBALA (vrijedi za učenike od 5.–8. razreda)

- učenici 4. razreda – OSNOVE GLAZBENE PISMENOSTI (note po

vrijednosti, pojam tempa i dinamike, vrste mjera, znakovlje, 5 bitnih skladatelja iz skladbi koje smo slušali, prepoznati osnovne instrumente vizualno i neke slušno po dogovoru s učiteljem.)

- dopuštena mala oscilacija u intonaciji

VRLO DOBAR ( 4 )

- razvijenog interesa, osjećaj za ritam i sposobnosti

- melodijski relativno točno pjeva ali mogao bi biti sigurniji u tekstu pjesama

- prepoznaje neke slušne skladbe

- pjesme pjeva samostalno uz pomoć instrumenta i udžbenika

- primjenjuje upute za izražajnu izvedbu skladbe

- prepoznaje neke osnovne pojmove iz glazbene pismenosti 4. razred i glazbene umjetnosti od 5.- 8. razreda iz gore navedenih stavki uz malu pomoć učitelja

- služi se jednostavnim ritmovima bez pogreške

- pri analizi slušanih skladbi ponekad varira

- pažljiv na satu, ali ima i oscilacija u radu

- dopuštena malo veća oscilacija u intonaciji

DOBAR ( 3 )

- interes i sposobnost za predmet ponekad promjenjiv

- može ritmički i melodijski pjevati pjesme, ali je nesiguran u tekst

- iziskuje veću pomoć učitelja i često poticanje

- pjeva uz pomoć udžbenika i instrumenta samostalno, ali je ponekad potrebna pomoć učitelja

- analiza slušnih primjera treba biti pažljivije urađena ili slušana

- nastoji primijeniti upute pravilnog pjevanja (tempo, dinamika i ritam)

- pri prepoznavanju glazbenih pojmova iz gore navedenih sastavnica gl.

pismenosti, gl. vrsta iz gore navedenih sastavnica iziskuje pomoć učitelja

- aktivnost na satu promjenjiva

- ponekad treba razvijati veći interes za slušanje određenih skladbi, te potreba za većom koncentracijom

- dopuštene su veće oscilacije u intonaciji i pomoć učitelja

DOVOLJAN ( 2 )

- potrebno je pokazati veći interes i odgovornost u radu

- često nema pribor za rad

- teže se uključuje i prati nastavne sadržaje, iako voli pjevati pjesme

- učestalo iziskuje poticaj učitelja

- pjeva pjesme po odabiru uz pomoć udžbenika, instrumenta i učitelja

- kod pjevanja ima poteškoća s tekstom, ritmom i intonacijom

- veća odstupanja intonacije su dopuštena

- rabi jednostavne ritmove uz pomoć učitelja

- prepoznaje vrlo malo pojmova s područja gl. pismenosti, gl. umjetnosti iz gore navedenih sastavnica

NEDOVOLJAN ( 1 )

- učenik ne želi sudjelovati ni u jednom elementu ocjenjivanja